Uverejnenie žiadosti o schválenie podstatnej zmeny špecifikácie výrobku podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

(2022/C 252/10)

Týmto uverejnením sa poskytuje právo vzniesť námietku proti žiadosti podľa článku 51 nariadenia Európskeho parlamentu a Rady (EÚ) č. 1151/2012 (1) do troch mesiacov od dátumu tohto uverejnenia.

ŽIADOSŤ O SCHVÁLENIE PODSTATNEJ ZMENY ŠPECIFIKÁCIE VÝROBKU S CHRÁNENÝM OZNAČENÍM PÔVODU ALEBO CHRÁNENÝM ZEMEPISNÝM OZNAČENÍM

Žiadosť o schválenie zmeny v súlade s článkom 53 ods. 2 prvým pododsekom nariadenia (EÚ) č. 1151/2012

„Carne Barrosã“

EÚ č.: PDO-PT-0239-AM01 – 1.3.2019

CHOP (X) CHZO ( )

1. Skupina žiadateľov a oprávnený záujem

Skupina žiadateľov

Oprávnený záujem

CAPOLIB je skupina, ktorá je zodpovedná za pôvodnú žiadosť o registráciu.

Názov skupiny CAPOLIB – Cooperativa Agrícola de Boticas, CRL Typ skupiny viac ako jedna osoba Členovia Výrobca/výrobcovia Adresa Avenida do Eiró no19 5460-320 Boticas Krajina Portugalsko Tel. +00351276418170 E-mailová adresa: geral@capolib.pt

2. Členský štát alebo tretia krajina

Portugalsko

3. Položky v špecifikácii, ktorých sa zmena týka

☒ Názov výrobku

☒ Opis výrobku

☒ Zemepisná oblasť

☒ Dôkaz o pôvode

☒ Spôsob výroby

☒ Súvislosť

☒ Označovanie

☒ Iné

4. Typ zmeny (zmien)

☐ Zmena špecifikácie výrobku s registrovaným CHOP alebo CHZO, ktorú nemožno považovať za nepodstatnú v zmysle článku 53 ods. 2 tretieho pododseku nariadenia (EÚ) č. 1151/2012

☒ Zmena špecifikácie výrobku s CHOP a CHZO s registrovaným CHOP alebo CHZO, ktorú nemožno považovať za nepodstatnú v zmysle článku 53 ods. 2 tretieho pododseku nariadenia (EÚ) č. 1151/2012 a v prípade ktorej nebol uverejnený jednotný dokument (alebo rovnocenný dokument)

5. Zmena (zmeny)

Názov výrobku

Zmena

Zmena 1

Dôvod

Aktualizuje sa výraz použitý na opis výrobku („Carne de Bovino Barrosão“), pričom sa zohľadní názov, ktorý bol nakoniec skutočne zaregistrovaný („Carne Barrosã“).

Predchádzajúce znenie: „Carne de Bovino Barrosão“

Nové znenie: „Carne Barrosã“

Opis výrobku

Zmena

Zmena 2

Dôvod

Opis výrobku je vylepšený tak, že sumarizuje do jedného odseku informácie, ktoré sú rozptýlené v existujúcich špecifikáciách. Slovo „chladené“ sa vypúšťa, pretože zámerom je povoliť v budúcnosti mrazenie. Odkaz na zootechnický register je aktualizovaný, keďže teraz sa nazýva zakladateľský register. Odkazy na formy obchodnej prezentácie sa z opisu výrobku vypúšťajú, keďže na tento účel bola pridaná osobitná kapitola.

Predchádzajúce znenie:

„Pojem ,Carne de Bovino Barrosão‘ znamená jatočné telá alebo balené a chladené kusy získané zo zvierat plemena Barrosã zapísaných v zootechnickom registri plemena alebo plemennej knihe, narodených otcom a matkám zapísaným v zootechnickom registri alebo plemennej knihe dobytka plemena BARROSÃ.“

„Označenie pôvodu ,CARNE DE BOVINO BARROSÃO‘ môže niesť iba mäso zo zvierat chovaných a certifikovaných v súlade s postupmi stanovenými v týchto výrobných špecifikáciách“.

„Iba mäso zo zvierat chovaných v oprávnených chovoch, ako je vymedzené v bode 3.4 týchto špecifikácií, ktoré patria do zemepisnej oblasti výroby vymedzenej v bode 2.5 týchto špecifikácií, ktoré sú v súlade s ustanoveniami o identifikácii zvierat vymedzenými v bode 3.3. týchto špecifikácií, a ktoré boli prepravované, odpočinuté a spracované za podmienok uvedených v bodoch 4 a 5 týchto špecifikácií, môže mať označenie pôvodu ,CARNE DE BOVINO BARROSÃO‘.“

Nové znenie: „Pojem ,CARNE BARROSÃ‘ odkazuje na mäso získané zo zvierat plemena Barrosã zapísaných v zakladateľskom registri plemena alebo plemennej knihe, ktoré sa narodili a ktoré boli chované v zemepisnej oblasti vymedzenej v súlade s týmito špecifikáciami.“

Zmena

Zmena 3

Dôvod

Maximálny hmotnostný limit pre vekovú skupinu „vitela“ („teľa“) sa vypúšťa, aby sa zjednodušili kontroly výrobku, pričom sa berie do úvahy, že podľa nariadenia Rady (ES) č. 700/2007 z 11. júna 2007 sa hmotnosť zvierat určených na zabitie zdá menej dôležitá pri určovaní vlastností ich mäsa.

Predchádzajúce znenie:

„Teľacie mäso: (...) minimálna hmotnosť 70 kg a maximálna hmotnosť 130 kg“.

Nové znenie:

„Mäso kategórie VITELA sa získava zo zvierat (…) s minimálnou hmotnosťou 70 kg“.

Zmena

Zmena 4

Dôvod

V súlade s prílohou VII k nariadeniu Európskeho parlamentu a Rady (EÚ) č. 1308/2013 zo 17. decembra 2013 je vytvorená odlišná veková skupina „vitelão“ („jednoročiak“) [v súčasnosti zaradená do skupiny „novilho“ („mladý býk/jalovica“)].

Predchádzajúce znenie:

„Mladé hovädzie mäso: mäso odobraté zo samca alebo samice (...) vo veku od deväť mesiacov do troch rokov.“

„Vlastnosti jatočných tiel zvierat v skupine ,novilho‘ sa líšia v medziach definovaných pre ostatné dve skupiny.“

Nové znenie:

„Mäso kategórie ‚VITELÃO‘ sa získava zo zvierat oboch pohlaví vo veku 9 až 12 mesiacov pri zabití s minimálnou hmotnosťou 130 kg. Farba mäsa sa pohybuje od ružovej po červenú. Farba tuku sa pohybuje od bielej po sivobielu. Chuťové vlastnosti mäsa sú medzi vlastnosťami kategórie ‚vitela‘ a ‚novilho‘. Vo veku, ktorý zodpovedá kategórii mäsa ‚vitelão‘, sa mení potrava zvierat, pretože sú postupne odstavované na potravu založenú na pasienkoch a krmovinách, ako aj na iné produkty pochádzajúce z poľnohospodárskeho podniku, ako sú obilniny. Vzhľadom na to, že zvieratá, z ktorých sa táto kategória mäsa získava, sú odstavené od materského mlieka, má mäso o trochu intenzívnejšiu chuť ako mäso kategórie ‚vitela‘, je menej sladké a bylinnejšie. Súbežne s tým je mäso pri prežúvaní spočiatku o niečo menej šťavnaté, pretože má vďaka potrave zvierat nižší obsah vody. O niečo tmavší tuk, ktorý sa tak získa, však dodáva mäsu nový pocit sviežosti a šťavnatosti, hneď ako je stimulovaný tok slín, v dôsledku čoho je mäso rovnako jemné a šťavnaté. Mäso kategórie ‚NOVILHO‘ sa získava zo zvierat oboch pohlaví vo veku od 12 mesiacov do 3 rokov pri zabití s minimálnou hmotnosťou 130 kg. Farba mäsa sa pohybuje od ružovej po tmavočervenú. Farba tuku sa pohybuje od bielej po sivobielu, a niekedy žltkastú. Chuťové vlastnosti mäsa sú medzi vlastnosťami kategórie ‚vitela‘ a ‚vaca‘. V tomto mäse prevládajú komplexnejšie a intenzívnejšie chute. Jeho textúra je pevnejšia a menej vodnatá ako kategória ‚vitelão‘, a to kvôli nižšiemu obsahu vody vo svalových vláknach. Tuk je tmavší a má intenzívnejšiu farbu ako v kategóriách ‚vitela‘ a ‚vitelão‘, občas je mierne žltkastý. Je to kvôli obilninám, ktoré tvoria mierny podiel v potrave zvierat, podporujú ich rast a dopĺňajú vrstvu tuku na jatočnom tele.“

Pozri odôvodnenie k zmene 3.

Zmena

Zmena 5

Dôvod

Horná hranica štyroch rokov vo vekovej kategórii „vaca“ („krava“) sa vypúšťa, čo umožní vyhovieť novým preferenciám trhu, v rámci ktorého narastá dopyt po mäse zo starších zvierat. Na označení je vždy uvedená kategória mäsa, ktoré je v tomto prípade „kravské“. Organoleptické vlastnosti mäsa sa s rokmi zlepšujú. V predchádzajúcej špecifikácii výrobku bola štvorročná veková hranica pre túto kategóriu stanovená empiricky bez technického odôvodnenia, ale aj preto, že miera nahradenia stád novými zvieratami bola veľmi nízka. V skutočnosti bol počet kusov dobytka plemena Barrosã nebezpečne nízky a dokonca na pokraji vyhynutia. Z toho istého dôvodu bola v 90. rokoch minulého storočia zootechnická hodnota a kvalita jatočných tiel v priemere veľmi nízka.

V dôsledku dosiahnutých zlepšení u zvierat, konkrétne vďaka použitiu umelého oplodnenia, sa zootechnická hodnota zvierat a mäsitosť jatočných tiel výrazne zlepšili. To znamená, že hodnota mäsa zo starších zvierat je teraz oveľa vyššia.

Tieto faktory viedli k oveľa väčšej obmene v stádach, pretože priemerná produktívna dĺžka života je kratšia a zabíjanie zvierat s mäsom vo výbornom stave je oveľa častejšie.

Súbežne s tým je tu aj značný dopyt spotrebiteľov po mäse týchto zvierat, pretože jeho organoleptické vlastnosti sú vynikajúce a veľmi cenené. V tomto scenári by nemalo zmysel obmedzovať vek zvierat uvádzaných na trh v kategórii „vaca“ na 4 roky. Mäso zvierat starších ako tri roky, ktoré už dorástli a majú úplne dozreté organické systémy (nervový systém, kostra, svaly a koža), má rovnaké vlastnosti bez ohľadu na ich vek. Ako už bolo vysvetlené, takéto mäso je tmavšie s tmavším a žltkastým tukom. Je menej šťavnaté a jemné, ale má výraznejšiu, intenzívnejšiu chuť a arómu. Vzhľadom na potravu a metódy chovu opísané vyššie nie je variabilita (ktorá prirodzene existuje a s vekom sa mierne zvyšuje) natoľko významná, aby odôvodňovala dodatočné rozdelenie do ďalších kategórií spotreby, ktoré by pre distribútorov a spotrebiteľov boli mätúce, keďže z hľadiska trhu bolo riadne ustanovené, že mäso v kategórii „vaca“ sa získava zo zvierat starších ako 3 roky.

V súlade s jednotným dokumentom je takisto potrebné zlepšiť opis charakteristických vlastností mäsa „vaca“.

Predchádzajúce znenie: Jatočné telá zvierat v kategórii vymedzenej v príslušnom pododseku v predchádzajúcom bode vo veku od troch do štyroch rokov s minimálnou hmotnosťou 130 kg. Mäso je tmavočervené a tuk má sivobielu farbu. Aj keď mäso nie je také jemné, je rovnako šťavnaté a chutné.

Nové znenie: Mäso kategórie „VACA“ sa získava zo zvierat oboch pohlaví starších ako 3 roky pri zabití s minimálnou hmotnosťou 130 kg. Mäso má tmavočervenú farbu. Tuk má sivobielu farbu a v prípade starších zvierat má často žltkastý odtieň. Charakteristiky mäsa kategórie „novilho“ sú ešte výraznejšie než v prípade mäsa v kategórii „vaca“. Je o niečo menej jemné a šťavnaté, ale má intenzívnejšiu a trvácnejšiu bylinnú chuť. Vzhľadom na tuk vo svalových vláknach je pocit šťavnatosti na konci fázy žuvania oveľa intenzívnejší. Chuť tuku je intenzívnejšia a krémovejšia.

Zmena

Zmena 6

Dôvod

Odkazy na triedy mäsitosti a vrstvu tuku sa vypúšťajú. Cieľom tejto zmeny je zosúladiť kritérium prijatia jatočných tiel s novými spotrebiteľskými trendmi a preferenciami, pričom sa zohľadnia v súčasnosti dostupné technologické postupy, ktoré umožňujú diferencované používanie a zdokonaľovanie tohto mäsa.

Predchádzajúce znenie:

„Jatočné telá budú klasifikované v súlade s klasifikačnou stupnicou Spoločenstva v nariadení (EHS) č. 1026/91. V súlade s kategóriami vymedzenými v bode 2.3 sa jatočné telá klasifikujú takto: – teľacie mäso: kategórie U, R, O a P; – mladé hovädzie mäso: kategórie S, E, U, R a O; – kravské mäso: kategórie E, U, R, O a P.“

„Pokiaľ ide o vrstvu tuku, jatočné telá kategórie 4 možno certifikovať iba vtedy, ak sa majú porciovať. Jatočné telá kategórie 5 sú vylúčené.“

Nové znenie: (vypúšťa sa)

Tento faktor pomáha zaručiť vyššiu kvalitu a zvyšuje dôveru spotrebiteľov.

Mäso z kategórie P s obsahom tuku 5 sa používa iba na výrobu hamburgerov, mäsových guliek, mletého mäsa, paštét a podobných výrobkov.

Na druhej strane to umožňuje prísnejší výber mäsa, ktoré sa predáva v prírodnej alebo nespracovanej forme.

Zmena

Zmena 7

Dôvod

Odkaz na klasifikáciu kusov mäsa sa vypúšťa, pretože ide o všeobecné informácie bez konkrétnych charakteristík, ktoré sa týkajú mäsa „CARNE BARROSÃ“.

Predchádzajúce znenie: „Pre všetky uvedené kategórie sa v súvislosti s kusmi mäsa prijme táto klasifikácia: – Extra: karé, sviečkovica; – Kategória 1: veľký orech, bok, stehno, vrchný šál, koleno, spodný šál, pliecko (prvotriedne kusy); – Kategória 2: ostatné časti pliecka, podplece, časť hrude; rameno, lopatka a hruď, koniec drieku, šľachy; – Kategória 3: hruď, okrúhle pliecko, krátke rebrá, chvost.“

Nové znenie: (vypúšťa sa)

Zemepisná oblasť

Zmena

Zmena 8

Dôvod

Administratívne vymedzenie zemepisnej oblasti sa aktualizuje bez toho, aby sa v samotnej zemepisnej oblasti vykonali akékoľvek zmeny. Vzhľadom na to, že veľká časť územia, ktoré v súčasnosti tvorí obec Vizela (založená v roku 1998 prijatím zákona č. 93/98 z 1. septembra 1998), bola oddelená od obcí Guimarães a Felgueiras, zoznam obcí patriacich do zemepisnej oblasti je aktualizovaný a teraz zahŕňa obec Vizela (s výnimkou farnosti Santa Eulália, pretože táto bola oddelená od obce Lousada, ktorá nie je súčasťou zemepisnej oblasti).

Predchádzajúce znenie: „Zemepisná oblasť (...) sa vzťahuje na obce (...) Guimarães, (...) Felgueiras (...)“

Nové znenie: „Zemepisná oblasť (...) sa vzťahuje na obce (...) Guimarães, Vizela (s výnimkou farnosti Santa Eulália), (...) Felgueiras (...)“

Dôkaz o pôvode

Zmena

Zmena 9

Dôvod

Vzhľadom na súčasné prísne požiadavky týkajúce sa identifikácie zvierat, možnosti ich monitorovania a nevyhnutné záruky vysledovateľnosti, ktoré je potrebné preukázať v chovoch hovädzieho dobytka, nie je opodstatnené zachovať požiadavku, aby boli v každej výrobnej jednotke prítomné iba zvieratá plemena Barrosã. Toto obmedzenie je preto zrušené, aj keď požiadavka na monitorovanie celého stáda zostáva zachovaná.

Predchádzajúce znenie: „Vo výrobnej jednotke, kde je zaregistrovaný hovädzí dobytok plemena Barrosã, sa nesmú chovať iné plemená hovädzieho dobytka“.

Nové znenie: (vypúšťa sa)

Zmena

Zmena 10

Dôvod

Vzhľadom na striktný charakter právnych predpisov týkajúcich sa dobrých životných podmienok zvierat, najmä pokiaľ ide o povinné doby odpočinku počas prepravy a pred zabitím, nie je opodstatnené zachovať požiadavku na zabitie zvierat v ten istý deň, ako sú prepravené na bitúnok. Toto ustanovenie sa preto vypúšťa, aby sa zaistilo zachovanie dobrých životných podmienok zvierat a aby sa prevádzkovateľom poskytla väčšia voľnosť pri plánovaní prepravy a zabíjania.

Predchádzajúce znenie: „Zvieratá oprávnené na certifikáciu musia byť zabité v úplnom a neprerušenom poradí v ten istý deň.“

Nové znenie: „Zvieratá musia byť zabité v úplnom a neprerušenom poradí.“

Zmena

Zmena 11 (4 Dôkaz o pôvode)

Dôvod

Požiadavky uvedené v tomto oddiele boli zrevidované, aby sa odstránili ustanovenia, ktoré sú vzhľadom na súčasné právne predpisy zastarané alebo nadbytočné alebo ktoré by mali tvoriť súčasť kontrolných postupov a nie špecifikácie. Vzhľadom na požiadavky týkajúce sa úradných kontrol sa v tejto súvislosti aktualizujú ustanovenia o registrácii prevádzkovateľov.

Predchádzajúce znenie:

„Použitie označenia pôvodu ,CARNE DE BOVINO BARROSÃO‘ je obmedzené na výrobcov, ktorí: a) sú na tento účel výslovne schválení orgánom, ktorý vlastní označenie pôvodu; b) ktorých podnik sa nachádza v zemepisnej výrobnej oblasti; c) rešpektujú všetky výrobné pravidlá v týchto špecifikáciách; d) sa písomne zaviazali, že nebudú predávať mäso z iných zdrojov a/alebo s inými vlastnosťami pod názvom ,CARNE DE BOVINO BARROSÃO‘; e) akceptujú kontrolné opatrenia, ktoré stanoví kontrolný a certifikačný orgán.“

„Zvieratá sa musia zabíjať na osobitných bitúnkoch akreditovaných certifikačným orgánom a schválených skupinou, ktorá má právo používať označenie pôvodu (...)“

„Rozrábka a balenie sa môže vykonávať iba v miestnostiach, ktoré kontroluje certifikačný orgán a ktoré sú schválené skupinou, ktorá má právo používať označenie pôvodu. Iba v týchto miestnostiach sa môžu jatočné telá a ich kusy krájať a odosielať na trh s certifikačnými označeniami.“

Nové znenie:

„Prevádzkovatelia, ktorí sa chcú zapojiť do činností v oblasti výroby, zabitia, rozrábky, spracovania a balenia mäsa druhu ,CARNE BARROSÃ‘ sa musia písomne zaviazať, že budú dodržiavať ustanovenia týchto špecifikácií.“

„Činnosti v oblasti výroby, zabitia, rozrábky, spracovania a balenia mäsa druhu ,CARNE BARROSÃ‘ musia byť v súlade s ustanoveniami týchto špecifikácií a musia podliehať príslušným kontrolným opatreniam.“

„Prevádzkovatelia musia zabezpečiť, aby bola špecifická vysledovateľnosť mäsa druhu ,CARNE BARROSÃ‘ zachovaná vo všetkých fázach výroby, kým nebude uvedené na trh.“

Zmena

Zmena 12 (4 Dôkaz o pôvode)

Dôvod

Požiadavky uvedené v tomto oddiele boli zrevidované, aby sa odstránili ustanovenia, ktoré sú vzhľadom na súčasné právne predpisy zastarané alebo nadbytočné alebo ktoré by mali tvoriť súčasť kontrolných postupov a nie špecifikácie. Vzhľadom na požiadavky týkajúce sa úradných kontrol sa v tejto súvislosti aktualizujú ustanovenia o registrácii prevádzkovateľov.

Predchádzajúce znenie:

„Označenie pôvodu môže niesť iba mäso zo zvierat zapísaných v zootechnickom registri/plemennej knihe plemena Barrosã. Certifikáciu na označenie pôvodu môžu mať iba zvieratá, ktoré sú od narodenia monitorované certifikačným orgánom. Všetok hovädzí dobytok, ktorý patrí do chovu zapísaného v registroch označenia pôvodu, musí byť individuálne identifikovaný pomocou dvoch ušných značiek – jednej ušnej značky systému identifikácie zvierat a druhej, ktorá zodpovedá zootechnickému registru/plemennej knihe. Zvieratá musia byť označené v prvých troch mesiacoch života.“

„Výrobné jednotky môžu byť zapísané do registrov zvierat s označením pôvodu iba vtedy, ak: (...) zadajú celé svoje stádo hovädzieho dobytka; sa zaviažu dodržiavať pravidlá pre zaobchádzanie, chov a zdravie stanovené v týchto špecifikáciách a všetky ďalšie pravidlá, ktoré môžu byť prijaté; dobrovoľne požiadajú skupinu výrobcov o získanie tohto štatútu.“

„Zvieratá, ktoré môžu niesť označenie pôvodu, môžu chovať iba hospodárstva zapísané v registri chovov, ktoré vedú združenia chovateľov a ktoré sa súčasne zaväzujú spĺňať všetky vyššie uvedené podmienky.“

„Každý poľnohospodársky podnik by mal mať tieto záznamy: preukaz totožnosti s uvedením rodičov zvieraťa a zdravotný záznam o každom zvierati; register stajní, ktorý musí zahŕňať najmä zoznam prítomných zvierat rozdelený podľa kategórií alebo s číslom zodpovedajúcej identifikačnej ušnej značky, dátum rôznych zdravotných zákrokov, nákupu a predaja, úmrtia a náhrady.“

Nové znenie:

„Mäso ,CARNE BARROSÃ‘ sa môže produkovať iba vo výrobných jednotkách nachádzajúcich sa v zemepisnej oblasti, ktorých stáda hovädzieho dobytka sú monitorované. Mäso ,CARNE BARROSÃ‘ sa získava iba zo zvierat, ktoré sú od narodenia monitorované.“

„Každý chov musí viesť registre umožňujúce identifikáciu všetkých zvierat prítomných v chove, ich ušných značiek a elektronických identifikátorov (ak sú k dispozícii), veku, pohlavia a zdravotnej anamnézy.“

Zmena

Zmena 13 (4 Dôkaz o pôvode)

Dôvod

Požiadavky uvedené v tomto oddiele boli zrevidované, aby sa odstránili ustanovenia, ktoré sú vzhľadom na súčasné právne predpisy zastarané alebo nadbytočné alebo ktoré by mali tvoriť súčasť kontrolných postupov a nie špecifikácie. Vzhľadom na požiadavky týkajúce sa úradných kontrol sa v tejto súvislosti aktualizujú ustanovenia o registrácii prevádzkovateľov.

Predchádzajúce znenie:

„Na každom bitúnku musia existovať tieto záznamy: bitúnkové čísla zvierat a ako tieto čísla zodpovedajú identifikačným číslam ušnej značky.“

„(...) harmonogram zabíjania musí byť vypracovaný vopred, aby sa zaručila prítomnosť certifikačného orgánu. V ohradách bitúnkov zapísaných v registri označenia pôvodu musia byť registrované zvieratá počas obdobia odpočinku pred zabitím držané úplne oddelene od neregistrovaných zvierat. (...) Do rozrábkarní a distribučných miestností a na registrované predajné miesta sa môžu zasielať iba jatočné telá, jatočné polovice a jatočné štvrtiny s osvedčením o označení pôvodu. Zástupca, ktorého vymenuje certifikačný orgán, musí cestovať do všetkých bitúnkov, aby monitoroval úkony zabíjania a vykonával kontroly opísané v týchto výrobných špecifikáciách a všetkých ostatných špecifikáciách, ktoré certifikačný orgán považuje za potrebné.“

„Záznamy o príjme a odoslaní výrobku musia byť vedené v každej rozrábkarni a baliarni, rovnako ako záznamy o zhode medzi prijatými a vydanými certifikačnými značkami.“

Nové znenie:

„Každý bitúnok musí viesť záznamy o bitúnkových číslach zvierat a o tom, ako tieto čísla zodpovedajú identifikačným číslam ušnej značky.“

„Každá rozrábkareň a baliareň musí viesť záznamy o prijatí a odoslaní mäsa ,CARNE BARROSÃ‘.“

„Počas prepravy na bitúnok musia byť zvieratá v odpočívadlách a ohradách na bitúnkoch držané oddelene od zvierat, ktoré nie sú oprávnené na certifikáciu.“

Zmena

Zmena 14 (4 Dôkaz o pôvode)

Dôvod

Požiadavky uvedené v tomto oddiele boli zrevidované, aby sa odstránili ustanovenia, ktoré sú vzhľadom na súčasné právne predpisy zastarané alebo nadbytočné alebo ktoré by mali tvoriť súčasť kontrolných postupov a nie špecifikácie. Vzhľadom na požiadavky týkajúce sa úradných kontrol sa v tejto súvislosti aktualizujú ustanovenia o registrácii prevádzkovateľov.

Predchádzajúce znenie:

„Každé predajné miesto musí uchovávať záznamy, aktualizované každý deň, o: príchodoch a odchodoch certifikovaného mäsa; certifikačných známkach, ktoré vlastnia a vydávajú spotrebitelia.“

„V priestoroch certifikačného orgánu sa musia uchovávať tieto registre a dokumenty: register poľnohospodárskych podnikov; dôkaz, že výrobca je členom systému označovania pôvodu; register bitúnkov; register rozrábkarní a baliarní; register predajných miest; zoznam vydaných certifikačných známok (s uvedením dátumu vydania, čísla certifikačnej známky a orgánu, ktorý ju prijal); záznamy o dodávkach vydaných vopred očíslovaných expedičných záznamov (ktoré musia umožniť rekonštitúciu jatočného tela), ktoré musia zahŕňať záznamy o korešpondencii medzi odoslanými zásielkami a vydanými certifikačnými značkami a ktoré budú sprevádzať a identifikovať jatočné telá, jatočné polovice alebo jatočné štvrtiny z bitúnku do rozrábkarní a baliarní alebo do mäsiarstva. Záznamy vedené v týchto knihách budú centralizované na mesačnej báze; zoznamy zvierat určených na zabitie, zasielané každý mesiac zástupcom autorizovaným certifikačným orgánom (s uvedením identifikačných čísel zvierat a príslušných poradových čísel na bitúnku); korešpondencia medzi certifikačnými známkami, ktoré používajú všetky orgány vo výrobnom sektore; kódy, mená chovateľov, adresy a čísla chovov pôvodu zabitých zvierat za každý bitúnok.“

„Všetky predajné miesta pre verejnosť (mäsiarstva, predajne, supermarkety alebo reštaurácie) musí skontrolovať certifikačný orgán a schváliť skupina podnikov, ktorá má právo používať označenie pôvodu. Povolenie možno udeliť iba tým predajným miestam, ktorých zdravotné a hygienické podmienky sú v súlade s platnými právnymi predpismi. V prípadoch, keď sa mäso predáva v maloobchode a nie je zabalené, musí byť vystavené osobitne a/alebo sa musí predávať výlučne v určité dni. Certifikačný orgán musí vo všetkých prípadoch zaručiť identifikáciu a pôvod kusov a/alebo častí a snažiť sa zabezpečiť, aby sa predišlo akýmkoľvek nejasnostiam medzi spotrebiteľmi. V mieste predaja musia byť spotrebiteľovi k dispozícii informačné letáky s rovnakými údajmi, ako sú uvedené na štítku ‚označenie pôvodu‘. Na všetkých predajných miestach musí byť ‚identifikačný štítok‘ oprávňujúci predaj umiestnený na mieste, ktoré je pre spotrebiteľa jasne viditeľné. Ak je podniku odobraté povolenie na predaj, musí sa odstrániť.“

Nové znenie: (vypúšťa sa)

Spôsob výroby

Zmena

Zmena 15

Dôvod

V texte opisujúcom hospodárenie s krmivom sa vykonáva menšia zmena, aby sa zlepšilo jeho prispôsobenie zaobchádzaniu s mladými zvieratami. Tradičný systém je založený na vyháňaní dospelých zvierat na pastvu každý deň, okrem prípadov nepriaznivého počasia. Dospelý dobytok je dobytok starší ako 12 mesiacov, t. j. zvieratá zaradené do kategórií mladých býkov a kráv, ktoré sa pasú na neobrábanej pôde v horských oblastiach.

Mladé zvieratá však zostávajú na hospodárstve a čakajú, kým sa ich matky nevrátia z pastvy, aby sa nakŕmili materským mliekom. Dôvodom tejto separácie je to, že pre mladé zvieratá je ťažké zvládnuť nevľúdnu zimu vonku a sprevádzať stáda dospelých zvierat počas ich dlhých každodenných presunov do močiarov a pastvín, z ktorých mnohé sú ťažko dostupné a situované na kopcovitom a nerovnom teréne. Treba poukázať na to, že zvieratá môžu od hospodárstva po lúky a pastviny a späť denne prejsť niekoľko kilometrov. Ak by mladé zvieratá sprevádzali na týchto cestách svojich rodičov, kvalita ich mäsa by sa výrazne znížila, najmä pokiaľ ide o jeho charakteristickú a cenenú jemnosť.

Predchádzajúce znenie: „Hospodárske zvieratá sa budú v zimnom období permanentne držať v prístreškoch iba niekoľko dní, keď zlé počasie znemožní ich vyhnanie na pastvu.“

Nové znenie: „Dospelé hospodárske zvieratá budú v zimnom období permanentne držané v prístreškoch iba niekoľko dní, keď zlé počasie znemožní ich vyhnanie na pastvu.“

Zmena

Zmena 16

Dôvod

Text týkajúci sa chovu sa vypúšťa, pretože v súčasnosti je najdôležitejším kritériom na určenie ideálneho momentu hmotnosť a telesný vývoj, a nie vek. Tento text sa navyše obmedzuje na opis štandardných postupov a nedodržanie nemá žiadny vplyv na certifikáciu mäsa od matky alebo mláďat.

Predchádzajúce znenie: „Mladé jalovice budú najskôr pripustené vo veku od 18 do 24 mesiacov.“

Nové znenie: (vypúšťa sa)

Zmena

Zmena 17

Dôvod

Orientačný zoznam výrobkov, ktoré by mohli zasahovať do normálneho tempa rastu zvierat, sa vypúšťa, aby sa rozšíril rozsah zákazu ich používania.

Predchádzajúce znenie: „Použitie výrobkov, ktoré môžu narušiť normálne tempo rastu a vývoja zvierat, ako sú komerčné koncentráty, hormóny, antibiotiká a sulfamidy, nie je za žiadnych okolností povolené.“

Nové znenie: „Použitie výrobkov, ktoré môžu narušiť normálne tempo rastu a vývoja zvierat, nie je za žiadnych okolností povolené.“

Zmena

Zmena 18

Dôvod

V prípade nedostatku krmív, najmä tých, ktoré sú dôsledkom zmeny klímy a poklesu poľnohospodárskej činnosti v regióne, môže byť nevyhnutné využiť dodávky krmív mimo zemepisnej oblasti v súlade s nariadením Európskeho parlamentu a Rady (EÚ) č. 1151/2012 a ustanoveniami delegovaného nariadenia Komisie (EÚ) č. 664/2014, ktorým sa mení, za predpokladu, že charakteristiky Carne Barrosã zostanú nezmenené.

Táto zmena takisto umožňuje reagovať na nedostatky v zemepisnej oblasti krmív, ktoré sú v súlade so špecifikáciou iného systému kvality (ako je ekologická výroba) alebo systému certifikácie.

Predchádzajúce znenie: (žiadne)

Nové znenie: „V prípade nedostatku krmiva možno použiť krmivo pre zvieratá pochádzajúce mimo zemepisnej oblasti za predpokladu, že nepresiahne 50 % sušiny ročne a za predpokladu, že mäso získané z týchto zvierat si zachová vlastnosti požadované v týchto špecifikáciách.“„Použitie takéhoto krmiva sa musí oznámiť kontrolnému orgánu takým spôsobom, aby bolo možné skontrolovať zdroj, vlastnosti a použité množstvá alebo množstvá určené na použitie.“

Zmena

Zmena 19

Dôvod

Zmrazovanie je povolené bez obmedzení. Po prvé, mrazenie mäsa je osvedčený proces konzervácie a správne zmrazenie a rozmrazenie mäsa nijakým spôsobom neznižuje jeho kvalitu. Po druhé, tento proces konzervácie má zásadný význam pre predaj mäsa „CARNE BARROSÃ“ na trhy, na ktoré je vzhľadom na jeho obmedzenú trvanlivosť nemožné posielať čerstvé mäso. Nakoniec, potreba reagovať na súčasné vzorce spotreby znamená, že je nevyhnutné, aby mal spotrebiteľ prístup k mäsu „CARNE BARROSÃ“, ktoré je uchované zmrazením.

Predchádzajúce znenie: „Zmrazovanie jatočných tiel, kĺbov alebo ich častí je výslovne zakázané v akejkoľvek fáze spracovania, s výnimkou situácií definovaných certifikačným inštitútom.“

Nové znenie: (vypúšťa sa)

Zmena

Zmena 20

Dôvod

Vzhľadom na vývoj právnych predpisov uplatniteľných v tomto odvetví sa niektoré ustanovenia stali nepotrebnými, zastaranými, nadbytočnými alebo dokonca nezlučiteľnými s týmito právnymi predpismi, a preto je potrebné ich vypustiť.

Predchádzajúce znenie:

„Zdravie. Chovatelia musia dodržiavať plán ochrany zdravia definovaný oficiálnymi službami v súlade s platnými právnymi predpismi a umožniť vykonávanie všetkých ošetrení a/alebo očkovaní, ktoré považujú za potrebné. Všetky veterinárne ošetrenia musia byť predpísané veterinárom a musia byť zapísané do zdravotného záznamu zvieraťa. Pri zabíjaní sa musí rešpektovať minimálny bezpečnostný interval definovaný veterinárom.“

„Podmienky prepravy a odpočinku pred usmrtením. V žiadnom prípade nesmie dôjsť k preťaženiu zvierat. Trasa musí byť čo najkratšia od hospodárstva po najbližší autorizovaný bitúnok. Nakladanie, vykladanie a preprava na akúkoľvek inú trasu, ktorou majú zvieratá cestovať, musia prebiehať pokojne a každý bitúnok musí mať potrebné zdroje, aby sa predišlo traumám zvierat. V akýchkoľvek čakárňach musia byť zvieratá držané oddelene v ‚boxoch‘. Podstielka v týchto oblastiach musí byť zo slamy a zvieratám musí byť podľa potreby poskytnutá voda.“

„Podmienky zabíjania. Zabíjať sa môžu iba zvieratá, ktoré zodpovedajú pravidlám stanoveným v príslušných platných právnych predpisoch týkajúcich sa zabíjania. (...) Bitúnky musia zaručovať správne technické a zdravotné podmienky, najmä pokiaľ ide o podmienky ustajnenia, čistotu a hygienu, technické školenie personálu zodpovedného za zabitie a prípravu jatočného tela a podmienky chladenia (na zrenie mäsa zo zabitých jatočných tiel a na ich skladovanie).“

„Rozrábkarne a baliarne musia spĺňať zdravotné a hygienické požiadavky platných právnych predpisov.“

Nové znenie: (vypúšťa sa)

Súvislosť

Zmena

Zmena 21 (text)

Dôvod

Akýkoľvek nepotrebný text, text bez regulačného obsahu alebo text, ktorý je vzhľadom na súčasné pravidlá upravujúce označovanie pôvodu na úrovni EÚ nadbytočný, sa vypúšťa.

Predchádzajúce znenie:

„Hovädzí dobytok plemena Barrosã je chovaný v niektorých oblastiach na severe Portugalska, ktoré sú dosť zasiahnuté krízou, konkrétne v Barroso a horských oblastiach Entre Douro e Minho. Tieto oblasti zodpovedajú opisu druhého a tretieho štandardného vývojového problému uvedeného v oznámení Komisie Európskych spoločenstiev z 29. júla 1988 s názvom „Budúcnosť vidieckej spoločnosti: oblasti s prírodnými, infraštruktúrnymi a štrukturálnymi nevýhodami, so všeobecne ťažkým prístupom a vyľudňovaním v dôsledku opustenia pôdy pôvodným obyvateľstvom.“

„Ako je typické v poľnohospodárskych oblastiach tohto typu, výrobné systémy sú zamerané na sebestačnosť rodín. V tejto súvislosti má dobytok plemena Barrosão zásadný význam pre replikáciu týchto systémov, ako aj pre ‚rodinné‘ hospodárstvo malých hospodárstiev.“

Nové znenie: „Zemepisná oblasť ,CARNE BARROSÃ‘ sa nachádza v častiach severného Portugalska (Barroso a horské oblasti provincie Entre Douro e Minho), kde prírodné, infraštruktúrne a štrukturálne podmienky viedli k vzniku výrobných systémov zameraných predovšetkým na sebestačnosť rodín. Hovädzí dobytok plemena Barrosã má zásadný význam pre replikáciu týchto systémov a pre rozpočet malých hospodárstiev.“

Zmena

Zmena 22 (text)

Dôvod

Predchádzajúce znenie:

„V týchto situáciách musia byť stratégie rozvoja vidieka založené na vysokokvalitnej rozsiahlej forme poľnohospodárstva zameranej na pomoc ľuďom, ktorých príjem plynúci z poľnohospodárskej činnosti je nedostatočný, a na využitie endogénneho regionálneho potenciálu a ochranu životného prostredia, ako aj kultúrneho dedičstva regiónu. Tieto výrobné systémy sa vyznačujú tým, že sú založené na využívaní dostupných prírodných zdrojov a sú mimoriadne citlivé na ťažkosti vyplývajúce z absencie rámca uplatňovania trhových mechanizmov na zabezpečenie stabilného príjmu a absencie cieleného postupu rozvoja, ktorý by zaručil zlepšenie životných podmienok poľnohospodárov v týchto oblastiach. Vzhľadom na uvedené skutočnosti je podpora a zvyšovanie hodnoty hovädzieho mäsa plemena Barrosã zásadným a účinným spôsobom dosiahnutia uvedených cieľov.“

„Tieto špecifikácie budú dostatočne rozšírené, aby sa zabezpečilo, že všetky zainteresované strany, výrobcovia aj obchodné orgány, si uvedomia povinný charakter dodržiavania pravidiel stanovených v týchto výrobných špecifikáciách, aby mohli vyrábať alebo predávať mäso, ktoré nesie označenie pôvodu ,Carne de Bovino Barrosão‘. Tiež sa zabezpečí, aby spotrebitelia mali k dispozícii informácie o vlastnostiach výrobku a ich právach na nápravu.“

Nové znenie: (vypúšťa sa)

Označovanie

Zmena

Zmena 23

Dôvod

Osobitné pravidlá označovania sú zjednodušené a ustanovenia, ktoré sú vzhľadom na súčasné právne predpisy nadbytočné alebo nepotrebné – konkrétne nariadenie Európskeho parlamentu a Rady (EÚ) č. 1169/2011 z 25. októbra 2011 – sa vypúšťajú. Cieľom tejto zmeny je poskytnúť prevádzkovateľom väčšiu voľnosť v súvislosti s prispôsobením výrobku trhu.

Predchádzajúce znenie:

„Skupina výrobcov musí prijať a zaregistrovať znak ako grafický symbol označenia pôvodu a informovať o tom príslušné orgány. Tento znak sa musí nachádzať na pečiatkach a pečatiach umiestnených na jatočných telách, jatočných poloviciach a štvrtinách odoslaných bitúnkami a na etiketách pripevnených k balíkom kusov a/alebo ich častí odoslaných z rozrábkarní a baliarní. V rozrábkarňach a baliarňach, keď sa mäso odosiela zabalené, musí byť na obal umiestnená etiketa s identifikáciou výrobku. Tento štítok nemožno opakovane použiť a musí byť umiestnený na priehľadnom obale.“

„Príslušný identifikačný štítok, ktorého návrh je pripojený v PRÍLOHE I, musí byť pripevnený na všetky časti certifikovaného mäsa.“

„Kusy alebo ich časti musia byť predložené zabalené a etikety identifikujúce označenie pôvodu a certifikačný orgán musia mať správne pripevnené k baleniam. V prípade maloobchodného predaja sa mäso musí predávať osobitne, a to vždy, keď je to možné, riadne označené pečiatkou identifikujúcou označenie pôvodu. Pečiatka identifikujúca označenie pôvodu musí byť umiestnená na jatočné telá, jatočné polovice a ich štvrtiny, ak sa predávajú vcelku.“

Nové znenie: „Bez ohľadu na formát prezentácie musí ,CARNE BARROSÃ‘: – zahŕňať jedno z nasledujúcich znení: ,CARNE BARROSÃ – DENOMINAÇÃO DE ORIGEM PROTEGIDA‘ alebo ,CARNE BARROSÃ DOP‘; – jasne identifikovať kontrolný orgán.“

Iné

Zmena

Zmena 24 (prezentácia)

Dôvod

Povolené formy prezentácie – na ktoré sa odkazuje v rôznych bodoch špecifikácií – sa objasňujú a špecifikujú, aby sa uľahčilo ich uvedenie do súladu s novými technologickými riešeniami, aby sa udržal krok s vývojom preferencií spotrebiteľov.

Predchádzajúce znenie (úryvky): „(...) jatočné telá, jatočné polovice a ich štvrtiny (...)“; „kusy alebo časti (...)“

Nové znenie:

„Mäso ,CARNE BARROSÃ‘ sa môže uvádzať na predaj v jatočných telách, jatočných poloviciach alebo jatočných štvrtinách, alebo ako kusy alebo balené časti (nakrájané na kúsky, na pásy, na kocky, mleté atď.)“

Zmena

Zmena 25 (kontrola)

Dôvod

Informácie o kontrolnom orgáne boli aktualizované. Keďže tieto informácie, ktoré vzhľadom na súčasné rámcové pravidlá v tejto oblasti v kontexte úradných kontrol nemajú žiadny regulačný obsah, rýchlo zastarávajú, považuje sa za lepšie zahrnúť odkaz na miesto, kde možno nájsť názov a adresu kontrolného orgánu, keďže to umožňuje dodržať podmienky článku 7 nariadenia (EÚ) č. 1151/2012 pri zachovaní aktuálnosti informácií o štruktúre kontroly.

Predchádzajúce znenie:

„O registráciu označenia pôvodu ,Carne de Bovino Barrosão‘ musí požiadať Cooperativa Agrícola de Boticas. Orgán, ktorý má právo používať označenie pôvodu, je zodpovedný za jeho umiestnenie na jatočné telá a balenia. Certifikačný poplatok má zaplatiť orgán, ktorý vlastní označenie pôvodu, príslušnému orgánu, ktorým je certifikačný orgán.“

„Kontrolným a certifikačným orgánom pre mäso s označením pôvodu ,Carne de Bovino Barrosão‘ bude ,Norte e Qualidade – Instituto de Certificação de Produtos Agro-alimentares‘ (Sever a kvalita – Inštitút pre certifikáciu agropotravinárskych výrobkov)“.

Nové znenie: „V súlade s článkom 37 ods. 3 nariadenia Európskeho parlamentu a Rady (EÚ) č. 1151/2012 z 21. novembra 2012 súlad so špecifikáciou výrobku overuje kontrolný orgán, ktorého názov a adresa sú verejne dostupné v databáze Európskej komisie.“

Zmena

Zmena 26 (kontrola)

Dôvod

Niektoré ustanovenia o kontrole, ktoré sú vzhľadom na súčasné právne predpisy zastarané alebo nadbytočné alebo ktoré by mali tvoriť súčasť monitorovacích postupov a nie špecifikácií, sa vypúšťajú.

Predchádzajúce znenie:

„Certifikačný inštitút musí vydať certifikačné označenia. K certifikačnému označeniu musí byť priložený dokument, ktorý musí vyplniť úradník poverený certifikačným orgánom, keď je okruh známy.“

„Ku každému certifikačnému označeniu musí byť priložený dokument, ktorý musí obsahovať tieto informácie: číslo označenia, kód hospodárstva pôvodu zvieraťa, identifikácia bitúnku, poradové číslo jatočného tela na bitúnku, hmotnosť jatočného tela a dátum zabitia, identifikácia rozrábkarní a baliarní, poradové číslo jatočných tiel, jatočných polovíc, jatočných štvrtín alebo ich častí v rozrábkarňach a baliarňach, totožnosť príjemcov balených alebo predávaných kusov v maloobchode a certifikačného úradníka, dátum vydania certifikačného označenia a dátum prijatia a odoslania výrobku v každom článku výrobného reťazca.“

„V dokumentoch priložených k certifikačným označeniam zodpovedajúcich kusom a ich častiam, ktoré boli odoslané rozrábkarňami, musí byť uvedený pôvod príslušných kusov.“

„Všetky kontrolné mechanizmy musia byť spravidla navrhnuté tak, aby v každej fáze výrobného reťazca bolo možné ľahko určiť pôvod výrobku, a tak ľahko dosiahnuť všetky články dodávateľského výrobného reťazca.“

„Certifikačný inštitút môže odtajniť zvieratá, ich kusy a časti v ktorejkoľvek fáze výrobného procesu podľa ustanovení týchto špecifikácií a podľa toho, ako to určí tento inštitút.“

„Každé hospodárstvo je potrebné navštíviť toľkokrát, koľkokrát sa to považuje za nevyhnutné. Načasovanie návštevy musí určiť certifikačný inštitút a návštevy sa musia uskutočniť bez predchádzajúceho oznámenia. Návštevy sa musia prispôsobiť prevádzke zavedených systémov hospodárstva.“

„Pri každej návšteve musí úradník konajúci v mene certifikačného inštitútu urobiť do identifikačnej karty každého zvieraťa poznámku o vykonaných pozorovaniach a upozorniť na akékoľvek porušenie ustanovení uvedených v týchto špecifikáciách a týmto inštitútom.“

„Kontroly vykonávané certifikačným inštitútom musia zahŕňať najmä kŕmenie a identifikáciu zvierat a ďalšie body, ktoré inštitút považuje za dôležité. Zvieratá – a najmä ich krmivá – sa budú kontrolovať aj prostredníctvom analýz vzoriek, ktoré sa každoročne odoberajú z trusu, moču a krvi.“

„Usmrtenie zvierat, ktoré môžu mať označenie pôvodu ,Carne de Bovino Barrosão‘, musí monitorovať zástupca certifikačného inštitútu, ktorý pri každom zvierati musí kontrolovať identifikáciu zvierat (existenciu identifikačných ušných značiek), kategorizáciu, identifikáciu a označovanie jatočných tiel, presnosť informácií uvedených v certifikačnom označení, zhodu medzi bitúnkovým číslom a identifikačným číslom, súlad zaobchádzania s jatočným telom a použitou technológiou s pravidlami stanovenými v certifikačnom inštitúte a príčiny akýchkoľvek zmien klasifikácie.“

„Úradník zodpovedný za monitorovanie zabíjania bude takisto každý mesiac zodpovedný za vydávanie vopred očíslovaných expedičných kníh (používaných na evidenciu častí alebo kusov jatočných tiel distribuovaných každému autorizovanému zástupcovi), ktoré poskytne certifikačný inštitút.“

„Na bitúnku je takisto potrebné skontrolovať predovšetkým tieto parametre: dodržiavanie vnútorných predpisov o podmienkach usmrtenia, dodržiavanie ustanovení právnych predpisov o technických a zdravotných podmienkach, za ktorých sa musí zabíjanie uskutočňovať, a rešpektovanie akýchkoľvek ďalších pravidiel, ktoré plánuje certifikačný inštitút zaviesť.“

„Rozrábkarne a baliarne môžu mäso odosielať v celých kusoch alebo v častiach. Odosielať je možné iba kusy označené pečiatkou alebo tie, ktoré sú správne zabalené a označené. Pri odosielaní ich častí musí byť výrobok aj správne zabalený a označený.“

„Kontroly v rozrábkarňach a baliarňach sa musia vykonávať formou návštev, ktoré sa majú vykonávať v intervaloch určených certifikačným orgánom. Kontroly musia mať formu overenia najmä zdravotných a hygienických podmienok, identifikácie prítomného mäsa (identifikácia a pôvod prijatých kusov a/alebo ich častí a na odoslanie v snahe zabrániť neskoršiemu zmätku medzi spotrebiteľmi) v súlade s pravidlami pre porciovanie stanovenými certifikačným inštitútom.“

„Kontroly sa musia zamerať na odhalenie akéhokoľvek potenciálneho podvodu pri prezentácii výrobku spotrebiteľovi. Certifikačný inštitút musí zaručiť dodržiavanie podmienok stanovených v súvislosti s identifikáciou kusov a ich častí a musí zabezpečiť, aby sa zabránilo akémukoľvek zmäteniu spotrebiteľov.“

„Dodržiavanie zmluvných podmienok musí certifikačný inštitút overovať počas návštev predajných miest v intervaloch určených týmto inštitútom. Kontroly musia mať formu overenia najmä povinných záznamov vedených týmito orgánmi, porovnania týchto záznamov s držanými certifikačnými označeniami, kontrol doby dozrievania a kontroly jatočných tiel v chladiarenskom sklade.“

„Všetky predajné miesta mäsa (baleného alebo inak spracovaného) musia byť správne označené.“

Nové znenie: (vypúšťa sa)

Zmena

Zmena 27 (sankcie)

Dôvod

Ustanovenia o porušení a sankciách sa vypúšťajú vzhľadom na ustanovenia stanovené v tejto súvislosti ako súčasť úradných kontrol.

Predchádzajúce znenie:

„Porušenia, ktorých sa dopúšťajú osoby zapísané v registroch na účely označenia pôvodu, sa na účely príslušnej sankcie klasifikujú takto: a) priestupky; b) porušenie pravidiel stanovených vo výrobných predpisoch v záležitostiach týkajúcich sa výroby a prípravy; c) porušenia v dôsledku nesprávneho použitia označenia pôvodu alebo opatrenia, ktoré mu škodia alebo ktoré môžu spôsobiť jeho zlú povesť.“

„Priestupky sú všetky trestné činy vyplývajúce z nepresnosti, opomenutia alebo falšovania pri vytváraní stanovísk, vyhlásení, kníh alebo iných dokumentov a nedodržania lehôt stanovených v tomto nariadení. Nerešpektovanie všetkých rozhodnutí orgánu, ktorý používa označenie pôvodu a/alebo certifikačného orgánu, sa bude takisto považovať za priestupok. Za tieto trestné činy sa ukladá pokuta v rozmedzí od 1 % do 10 % hodnoty tovaru alebo základnej hodnoty živých zvierat. Ak priestupok nie je závažný, vec sa vyrieši napomenutím.“

„Porušenia ustanovení týkajúcich sa výrobných špecifikácií v záležitostiach produkcie a výroby sú definované ako všetky tie, ktoré majú vplyv na systémy chovu, používanie nepovolených potravinových doplnkov, nedodržiavanie veku odstavenia a zabitia, manipuláciu so zvieraťom a manipuláciu s jatočným telom na bitúnku a porciovanie jatočného tela v rozrábkarni a baliarni. Za porušenie tohto typu sa bude považovať aj nerešpektovanie všetkých rozhodnutí orgánu, ktorý má právo používať označenie pôvodu, a/alebo Komisie. Za tieto trestné činy budú uložené pokuty v rozmedzí od 2 % do 0 % hodnoty tovaru alebo základnej hodnoty živých zvierat. Súčasťou trestu bude strata práva používať označenie pôvodu poľnohospodárskymi podnikmi, z ktorých zvieratá pochádzajú, ak sa prípad týka zvierat.“

„Porušenia vyplývajúce z nevhodného používania označenia pôvodu alebo činov, ktoré by mohli spôsobiť jeho poškodenie alebo stratu dobrého mena, sú definované takto: 1. Porušenie ustanovení uvedených v časti 10 týchto kontrolných špecifikácií pod názvom ‚Kontroly na bitúnkoch‘ a ‚Kontroly rozrábkarní a baliarní‘. 2. Nevhodné obchodovanie s použitím dokumentov, značiek, pečatí, pečiatok, etikiet alebo akéhokoľvek iného identifikačného prvku, ktorý súvisí s označením pôvodu a jeho falšovaním. 3. Odosielanie mäsa bez uvedených vlastností do predajných miest. 4. Odosielanie kusov a ich častí z rozrábkarní a baliarní, ktoré nezodpovedajú ustanoveniam uvedeným pod názvom ‚Kontroly rozrábkarní a baliarní‘. 5. Nedodržanie ustanovení týchto nariadení, ich doplnkových ustanovení a rozhodnutí Komisie vo veciach uvedených v tomto bode.“

„Tieto trestné činy sa trestajú pokutami v hodnote medzi hodnotou tovaru alebo živých zvierat a dvojnásobkom tejto sumy. Súčasťou trestu bude strata práva používať označenie pôvodu.“

„Akákoľvek vedomosť certifikačného inštitútu o porušení týchto výrobných špecifikácií musí byť okamžite oznámená príslušnému podniku doporučeným listom s doručenkou. Výsledkom všetkých oznámení bude ďalšia kontrola, ktorej náklady musí znášať podnik.“

„Bez ohľadu na uvedené ustanovenia sa porušenia, ktorých sa dopustili osoby zapísané v registri označenia pôvodu, ako aj osoby, ktoré do neho neboli zapísané, trestajú podľa platného trestného zákonníka (Lei do Código Penal).“

„V prípade závažných porušení, okrem tých, ktoré sú definované v tomto oddiele, sa páchateľovi môže dočasne pozastaviť používanie označenia pôvodu alebo môže byť odstránený z jeho registrov. Dočasné pozastavenie práva používať označenie pôvodu bude znamenať pozastavenie práva získať osvedčenia, etikety alebo značky, pečate, pečiatky a ďalšie dokumenty a identifikačné prvky, ktoré sa týkajú označeniu pôvodu. Odstránenie bude znamenať vylúčenie páchateľa z registrov označenia pôvodu a v dôsledku toho stratu všetkých práv spojených s označením pôvodu.“

„Ak sa porušenia týkajú výrobkov určených na vývoz, sankcie sa zvýšia o 50 % maximálnych sankcií uvedených v tomto nariadení. V prípade opätovného porušenia sa ekonomické sankcie zvýšia o 50 % maximálnych sankcií uvedených v tomto nariadení, pričom v prípade ďalšieho porušenia sa zvýšia na trojnásobok. Páchateľ opakovaného porušenia bude definovaný ako páchateľ potrestaný za porušenie ktoréhokoľvek z ustanovení tohto nariadenia za posledných päť rokov.“

Nové znenie: (vypúšťa sa)

JEDNOTNÝ DOKUMENT

„Carne Barrosã“

EÚ č.: PDO-PT-0239-AM01 – 1.3.2019

CHOP (X) CHZO ( )

1. Názov

„Carne Barrosã“

2. Žiadajúca krajina (krajiny)

Portugalsko

3. Opis poľnohospodárskeho výrobku alebo potraviny

3.1. Druh výrobku

Trieda 1.1. Čerstvé mäso (a droby)

3.2. Opis výrobku, na ktorý sa vzťahuje názov uvedený v bode 1

„Pojem ,Carne Barrosã‘ odkazuje na mäso získané zo zvierat plemena Barrosã zapísaných v zakladateľskom registri plemena alebo plemennej knihe, ktoré sa narodili a ktoré boli chované v zemepisnej oblasti vymedzenej v súlade s týmito špecifikáciami.

Boli definované štyri kategórie výrobkov: ‚vitela‘ (teľa), ‚vitelão‘ (jednoročiak), ‚novilho‘ (mladý býk) a ‚vaca‘ (krava).

Mäso kategórie ‚VITELA‘ sa získava zo zvierat oboch pohlaví vo veku 5 až 9 mesiacov pri zabití s minimálnou hmotnosťou 70 kg. Farba mäsa sa pohybuje medzi ružovou a bledočervenou. Farba tuku sa pohybuje medzi bielou a sivobielou. Mäso ‚vitela‘ je veľmi jemné a šťavnaté v dôsledku množstva vody prítomnej v myofibrilách (v porovnaní s mäsom zo starších zvierat) a účinku, ktorý má vnútrosvalový tuk na slinné žľazy degustátora, čím stimuluje uvoľňovanie slín, čo umocňuje vnímanie týchto vlastností.

Mäso kategórie ‚VITELÃO‘ sa získava zo zvierat oboch pohlaví vo veku 9 až 12 mesiacov pri zabití s minimálnou hmotnosťou 130 kg. Farba mäsa sa pohybuje od ružovej po červenú. Farba tuku sa pohybuje od bielej po sivobielu. Chuťové vlastnosti mäsa sú medzi vlastnosťami kategórie ‚vitela‘ a ‚vaca‘.

Vo veku, ktorý zodpovedá kategórii mäsa ‚vitelão‘, sa mení potrava zvierat, pretože sú postupne odstavované na potravu založenú na pasienkoch a krmovinách, ako aj na iné produkty pochádzajúce z poľnohospodárskeho podniku, ako sú obilniny. Vzhľadom na to, že zvieratá, z ktorých sa táto kategória mäsa získava, sú odstavené od materského mlieka, má mäso o trochu intenzívnejšiu chuť ako mäso kategórie ‚vitela‘, je menej sladké a bylinnejšie. Súbežne s tým je mäso pri prežúvaní spočiatku o niečo menej šťavnaté, pretože má vďaka potrave zvierat nižší obsah vody.

O niečo tmavší tuk, ktorý sa tak získa, však dodáva mäsu nový pocit sviežosti a šťavnatosti, hneď ako je stimulovaný tok slín, v dôsledku čoho je mäso rovnako jemné a šťavnaté.

Mäso kategórie ‚NOVILHO‘ sa získava zo zvierat oboch pohlaví vo veku od 12 mesiacov do 3 rokov pri zabití s minimálnou hmotnosťou 130 kg. Farba mäsa sa pohybuje od ružovej po tmavočervenú. Farba tuku sa pohybuje od bielej po sivobielu, a niekedy žltkastú. Chuť mäsa ‚novilho‘ je intenzívnejšia a väčšmi železitá ako u mäsa ‚vitela‘ a má aj bylinnejšiu chuť.

V tomto mäse prevládajú komplexnejšie a intenzívnejšie chute. Jeho textúra je pevnejšia a menej vodnatá ako kategória ‚vitelão‘, a to kvôli nižšiemu obsahu vody vo svalových vláknach.

Tuk je tmavší a má intenzívnejšiu farbu ako v kategóriách ‚vitela‘ a ‚vitelão‘, občas je mierne žltkastý. Je to kvôli obilninám, ktoré tvoria mierny podiel v potrave zvierat, podporujú ich rast a doplňujú vrstvu tuku na jatočnom tele.“

Mäso kategórie „VACA“ sa získava zo zvierat oboch pohlaví starších ako 3 roky pri zabití s minimálnou hmotnosťou 130 kg. Mäso má tmavočervenú farbu. Tuk má sivobielu farbu a v prípade starších zvierat má často žltkastý odtieň. Charakteristiky mäsa „novilho“ sú ešte výraznejšie v prípade mäsa kategórie „vaca“. Je o niečo menej jemné a šťavnaté, ale má intenzívnejšiu a trvácnejšiu bylinnú chuť. Vzhľadom na tuk vo svalových vláknach je pocit šťavnatosti na konci fázy žuvania oveľa intenzívnejší. Chuť tuku je intenzívnejšia a krémovejšia.

Mäso „CARNE BARROSÃ“ môže byť ponúkané na predaj ako jatočné telá, jatočné polovice alebo jatočné štvrtiny, alebo ako kusy alebo balené časti (nakrájané na kúsky, na pásy, na kocky, mleté atď.). Mrazenie je povolené.

3.3. Krmivo (len pri výrobkoch živočíšneho pôvodu) a suroviny (len pri spracovaných výrobkoch)

Hovädzí dobytok, z ktorého je možné získať mäso „Carne Barrosã“, je chovaný v extenzívnom poľnohospodárskom systéme, ktorý v zásade spočíva v tom, že sa väčšinu roka necháva pásť na prírodných pasienkoch v neobrobených oblastiach a kŕmi sa prírodnými vedľajšími produktmi určitých plodín (zemiaky, kukurica, raž, kapusta atď.) a krmovinami vyprodukovanými v poľnohospodárskom podniku. Dospelé hospodárske zvieratá musia byť v zimnom období permanentne držané v prístreškoch iba niekoľko dní, keď zlé počasie znemožní ich vyhnanie na pastvu.

Na kŕmenie zvierat sa môžu používať iba prírodné produkty. Použitie produktov, ktoré môžu narušiť normálne tempo rastu a vývoja zvierat, nie je za žiadnych okolností povolené.

Zvieratá zaradené do kategórií „novilho“ a „vaca“ sa pasú na prírodných pastvinách v horských oblastiach. Ich potrava je doplnená konzervovanými krmivami, obilninami a inými vedľajšími produktmi z vymedzenej zemepisnej oblasti, ktoré nenarúšajú ich normálne tempo rastu.

Zvieratá zaradené do kategórie „vitelão“ sú na hospodárstve kŕmené materským mliekom (počas krátkeho obdobia pred odstavením), ako aj pokosenou trávou a konzervovanými krmivami, ako je seno, kukurica, raž, mleté obilniny a iné vedľajšie produkty z regiónu, ktoré neovplyvňujú ich normálne tempo rastu.

V prípade nedostatku krmiva možno použiť krmivo pochádzajúce mimo zemepisnej oblasti za predpokladu, že nepresiahne 50 % sušiny ročne, čím sa zabezpečí, že mäso získané z týchto zvierat si zachová požadované vlastnosti.

3.4. Špecifické kroky výroby, ktoré sa musia uskutočniť vo vymedzenej zemepisnej oblasti

Narodenie, chov a zabitie

3.5. Špecifické pravidlá krájania, strúhania, balenia atď. výrobku, na ktorý sa vzťahuje registrovaný názov

–

3.6. Špecifické pravidlá označovania výrobku, na ktorý sa vzťahuje registrovaný názov

Bez ohľadu na formát prezentácie musí „CARNE BARROSÃ“:

— zahŕňať jedno z nasledujúcich znení: „Carne Barrosã – Denominação de Origem Protegida“ alebo „Carne Barrosã DOP“;

— musí byť takisto identifikovaný kontrolný orgán.

4. Stručné vymedzenie zemepisnej oblasti

Zemepisná oblasť produkcie mäsa „CARNE BARROSÃ“ (narodenie, chov a zabitie) je obmedzená na obce Amares, Braga, Cabeceiras de Basto, Celorico de Basto, Fafe, Guimarães, Vizela (s výnimkou farnosti Santa Eulália), Póvoa de Lanhoso, Terras de Bouro, Vieira do Minho a Vila Verde v okrese Braga; obce Felgueiras a Paços de Ferreira v okrese Porto; obce Arcos de Valdevez, Melgaço, Monção, Ponte da Barca, Ponte de Lima, Paredes de Coura a Valença v okrese Viana do Castelo; a obce Boticas a Montalegre v okrese Vila Real.

5. Súvislosť so zemepisnou oblasťou

Zemepisná oblasť „CARNE BARROSÃ“ sa nachádza v častiach severného Portugalska (Barroso a horské oblasti provincie Entre Douro e Minho), kde prírodné, infraštruktúrne a štrukturálne podmienky viedli k vzniku výrobných systémov zameraných predovšetkým na sebestačnosť rodín. Hovädzí dobytok plemena Barrosã má zásadný význam pre replikáciu týchto systémov a pre rozpočet malých hospodárstiev.“

Chuť mäsa „Carne Barrosã“ je úzko spätá s genetickým dedičstvom zvierat a so špecifickými vlastnosťami ich tradičnej potravy. V prípade zvierat vo vekových kategóriách „vitelo“ a „vitelão“ je potrava založená na materskom mlieku a na produktoch získaných z poľnohospodárskej výroby v chovoch hospodárskych zvierat, t. j. seno, kukurica, raž a ostatné vedľajšie poľnohospodárske produkty. V prípade zvierat vo vekových kategóriách „novilho“ a „vaca“ je potrava založená na prírodných pasienkoch, sene, kukurici a raži, ako aj na iných vedľajších poľnohospodárskych produktoch, ako tomu vždy bolo v celej výrobnej oblasti.

Potrava zvierat je vo všetkých prípadoch vždy ovplyvnená podnebím a reliéfom horských oblastí a regionálnymi druhmi vegetácie vrátane prírodných pasienkov alebo neobrobených oblastí a kopcov, ktoré sú pri kŕmení tohto plemena také dôležité.

Niektoré z prevládajúcich druhov na pastvinách (známych ako „lameiros“) nachádzajúcich sa v zemepisnej oblasti výroby sú ďatelina biela, ďatelina červená, ďatelina purpurová, ďatelina podzemná, ľadenec rožkatý, vika siata, kostrava, mätonoh trváci a reznačka laločnatá. V neobrábaných oblastiach sú prevládajúcimi druhmi vres, jalovec, cistus šalviolistý, kostrava a kručinka.

Práve tieto odrody rastlín sú neoddeliteľnou súčasťou potravy zvierat spolu s genetickými vlastnosťami plemena Barrosã, ktoré dodávajú mäsu jeho chuť (gény a potrava sú základom biochemického zloženia mäsa, ktoré určuje jeho senzorické vlastnosti, ako je podrobne vysvetlené vo všetkej príslušnej dokumentácii) v každej z kategórií v súlade s ich potravou. V kategórii „vitelo“ je základom materské mlieko. V kategórii „vitelão“ sú odstavené od materského mlieka a od potravy založenej na pastve, krmive a obilninách. V prípade zvierat v kategóriách „novilho“ a „vaca“ je základom ich potravy pastva na pastvinách a neobrábanej pôde, krmivá a obilniny. Zvieratá vo všetkých kategóriách sú takisto kŕmené sezónnymi poľnohospodárskymi vedľajšími produktmi získanými na hospodárstve.

V skutočnosti má vzájomná environmentálna závislosť medzi plemenom dobytka Barrosã a horskými oblasťami zásadný význam pre zachovanie biodiverzity a environmentálnu udržateľnosť, pretože tieto zvieratá sa pasú v oblastiach, ktoré sú pre iné selektívnejšie zvieratá nehostinné a ťažko prístupné. Pomáhajú preto pri formovaní krajiny v týchto oblastiach, pretože sa živia hrubšími a menej atraktívnymi zdrojmi, poskytujú pre tieto územia organické hnojivo a pomáhajú riadiť existujúcu vegetáciu.

Špecifická vegetačná pokrývka, ktorá je typická pre tieto horské oblasti a ktorá tvorí základ potravy zvierat plemena Barrosã po odstavení, zanecháva svoj odtlačok na chemickom zložení mäsa a má rozhodujúci význam pri vytváraní jeho jedinečnej, výraznej chuti (na základe odrôd rastlín na pastvinách a neobrábaných oblastiach v zemepisnej oblasti, ako je uvedené vyššie). Úzky kontakt zvierat s poľnohospodárom formuje ich charakter a vďaka nemu sú uvoľnené, čo má zásadný význam pri získavaní jemného, šťavnatého mäsa.

Umožňuje to každodenný kontakt a blízky vzťah medzi dobytkom plemena Barrosã a poľnohospodármi, pretože vďaka takémuto spolunažívaniu sú zvieratá pokojnejšie, krotkejšie, tichšie a uvoľnenejšie. Tento temperament podporuje harmonický vývoj a umožňuje získať jemnejšie a šťavnatejšie mäso (ako je opísané vyššie), na rozdiel od tvrdšieho, vláknitejšieho mäsa získavaného zo zvierat, ktorým sa nedostáva takýto druh náklonnosti ani blízky ľudský kontakt, a sú preto nervóznejšie, vystresované a dokonca agresívne.

Niekoľko štúdií preukázalo dôležitosť vzťahu medzi človekom a zvieraťom (Gibbons a kol., 2009) a jeho vplyv na dobré životné podmienky zvierat. Každodenný kontakt a pozitívna interakcia so zvieratami majú pozitívny vplyv na bezpečnosť a blahobyt poľnohospodára, ako aj na produktivitu zvierat (Grignard a kol. 2001; Kilgour a kol. 2006; Gibbons a kol. 2011). Život bez stresu pomáha zlepšovať podmienky chovu zvierat, čo má pozitívny vplyv na kvalitu mäsa, ktoré sa z nich získava.

Odkaz na uverejnenie špecifikácie

(článok 6 ods. 1 druhý pododsek tohto nariadenia)

https://tradicional.dgadr.gov.pt/images/prod_imagens/carne/docs/CE_Carne_Barrosa_1.pdf

(1) Ú. v. EÚ L 343, 14.12.2012, s. 1.